kardosdrur/scandi-wiki huggingface dataset:
Bølgefunktionens kollaps

Indenfor kvantemekanik er bølgefunktionens kollaps det fænomen, som indebærer at en bølgefunktion er en superposition af flere overlappende egentilstande - giver indtryk af at reduceres til én eneste egentilstand efter at den har vekselvirket med en observatør.

I 2015 blev det offentliggjort, at forskere for første gang havde målt og dermed påvist en fotons bølgefunktions kollaps som et ægte fænomen.

Bølgefunktionskollapset er et kvantemekanisk fænomen hvor observationen af en partikel synes at ændre partiklens tilstand. Før kollapset har partiklen hverken en veldefineret position eller veldefineret hastighed. Efter kollapset synes den pludselig at have en fikseret og distinkt værdi for den kvantitet som måles. Derimod kan man ifølge Heisenbergs ubestemthedsrelation ikke samtidig få eksakte værdier for begge egenskaber. Man kan fx ikke samtidig eksakt måle både position og hastighed.

Kilder/referencer 

Kvantemekanik
Kvantemekanisk måling
Opus Majus

Opus Majus (latin for "Det store værk") er det vigtigste værk af Roger Bacon. Det blev skrevet på middelalderlatin efter opfordring af pave Clemens IV for at forklare det arbejde Bacon havde påtaget sig. Den 840-siders lange afhandling spænder over alle aspekter af naturvidenskaben, fra grammatik og logik til matematik, fysik og filosofi. Bacon sendte arbejdet til paven i 1267, sammen med et brev som blev fundet av F. A. Gasquet i Vatikanbiblioteket og publiceret i 1897. Det blev senere samme år efterfulgt af et mindre værk, hans Opus Minus, som var ment som et abstrakt eller et sammendrag af et længere arbejde, og igen efterfulgt af et tredje arbejde, Opus Tertium, som en indledende indføring til de to andre.

Opus Majus er inddelt i syv dele:

 Del ét vurderer hindringerne for ægte visdom og sandhed, og klassificerer årsagerne til fejlen (offendicula) i fire kategorier: svag eller upålidelige myndighed, skik, uvidenhed om andre, og det at skjule egen uvidenhed ved at lade som du har kundskab.

 Del to vurderer forholdet mellem filosofi og teologi, som konkluderer med at teologi (og specielt Det hellige skrift) er grundlaget for alt videnskab.

 Del tre indeholder en studie af bibelsk sprog, latin, græsk, hebraisk og arabisk, fordi kundskab om sprog og grammatik er nødvendig for at få og afdække visdom.

 Del fire indeholder en studie af matematik: Som en del af studiet i matematik, havde han afdækket fejl som findes i den julianske kalender. Han foreslog blandt andet at droppe en dag hvert 125. år fra år 325 (kirkemødet i Nikea). Han bemærkede også andre fejl 

 Del fem indeholder en studie af optik: Studiet af optik i del fem ser ud til at bruge værkerne til de arabiske forfattere Al-Kindi  og Alhazen, inkluderet en diskussion af den fysiologiske og den anatomiske del af det menneskelige øje og den menneskelige hjerne.

 Del seks indeholder en studie af eksperimentel videnskab: Det omfatter en gennemgang af alkymi og produktion af krudt og af stillingen og størrelse til forskellige himmellegemer, og han forventer senere opfindelser, for eksempel mikroskop, teleskop, flyvemaskine, hydraulik og dampskibe.

 Del syv omhandler moralsk filosofi og etik.

En ufærdig version af Bacons  Opus Majus  blev udgivet af William Bowyer i London i 1733. Det blev redigeret af Samuel Jebb fra et manuskript på Trinity College i Cambridge som udelod den syvende del.

Referencer

Eksterne henvisninger 
 Works of Roger Bacon in the Internet Archive
A History of Western Philosophy Vol. II  by Ralph McInerny from the Jacques Maritain Center, University of Notre Dame
Roger Bacon from the Catholic Encyclopedia
NNBD
Fr. Rogeri Bacon Opera quaedam hactenus Inedita. Vol. 1 at Google Books. Contains the Opus Tertium, Opus Minus, and Compendium Philosophiae.

Litteratur fra middelalderen
Litteratur fra Storbritannien
Lang historie kort

Lang historie kort er en dansk film fra 2015 instrueret af May el-Toukhy.

Handling 

Ellen og hendes venner er sidst i trediverne og først i fyrrerne, og deres noget selvforskyldt komplicerede kærlighedsliv og drømme om romantisk forløsning. Filmen strækker sig over tre års kærlighedsmæssige op- og nedture i vennernes liv.

Medvirkende 
Mille Lehfeldt som Ellen
Trine Dyrholm som Anette
Danica Curcic som Maya
Jens Albinus som Max
Marijana Jankovic som Dina
Ola Rapace som Sebastian
Peter Gantzler som Rolf
Cecilie Stenspil som Eva
Janus Nabil Bakrawi som Adam
Dya Josefine Hauch som Bolette

Referencer

Eksterne henvisninger 
 

Danske film fra 2015
LGBT-relaterede film fra Danmark
Film instrueret af May el-Toukhy
Revaluering

En revaluering er det fænomen, at et land politisk/administrativt beslutter at forøge landets valutakurs i forhold til andre valutaer. Det betegner dermed det modsatte af en devaluering. En revaluering kan ligesom en devaluering pr. definition kun foretages af lande, der aktivt styrer deres valutakurser (dvs. fører fastkurspolitik). En stigning i valutakursen, som ikke skyldes en politisk beslutning, men er drevet af markedskræfterne på valutamarkedet, betegnes i stedet en appreciering, omend man ofte ser begreberne revaluering/appreciering brugt forkert parallelt til devaluering/depreciering. 

Revalueringer ses betydeligt sjældnere end devalueringer. En revaluering vil forbedre et lands bytteforhold og samtidig forværre landets konkurrenceevne. En revaluering vil virke dæmpende på det hjemlige aktivitetsniveau og inflationen i det pågældende land. Et eksempel på et land, som gennemførte en række revalueringer i 1970'erne parallelt til nabolandenes devalueringer, er Vesttyskland. 

Valutamarked
Assens Skole

Assens Skole er en folkeskole, beliggende i Assens i Mariagerfjord Kommune. Skolen har klasser fra børnehaveklasse til niende klasse med 238 elever fordelt på 17 klasser. Skolen er den mindste af Mariagerfjord Kommunes 9 folkeskoler, og beskæftiger 60 ansatte.

Den første skole i Assens blev etableret i 1901. I 1980 blev skolen udbygget med en ny indskolingsafdeling. I 2002 fik skolen en større renovering med 8 nye hjemklasser, fysik- samt natur- og tekniklokale.

Ekstern henvisning 
 Assens Skoles hjemmeside

Kilder 

Folkeskoler i Mariagerfjord Kommune
Etableret i 1901
I dine hænder

I dine hænder er en dansk film fra 2015 instrueret af Samanou Acheche Sahlstrøm.

Handling 

Maria er en ung omsorgsfuld sygeplejerske, som længes efter frihed, Niels er en uhelbredeligt syg patient der vil til Schweiz for at begå assisteret selvmord. Sammen drager Maria og Niels afsted på en intens rejse, der bringer dem tættere på hinanden, og endnu tættere på deres drømme.

Medvirkende 
Lisa Carlehed som Maria
Peter Plaugborg som Niels
Johanna Wokalek som Julia
Kirsten Olesen som Mor
Gustav Dyekjær Giese som Bror
Henrik Vestergaard som Peter

Referencer

Eksterne henvisninger 
 

Danske film fra 2015
Dramafilm fra Danmark
Lüder (Lüneburger Heide)

Lüder er en kommune i Samtgemeinde Aue i den sydlige del af Landkreis Uelzen i den nordøstlige del af tyske delstat Niedersachsen, og en del af Metropolregion Hamburg. Kommunen har et areal på godt 55 km², og en befolkning på knap 1.250 mennesker.

Geografi 
Lüder ligger lige syd for Bad Bodenteich, mellem Elbe-Seitenkanal og udstrakte skovområder. I umiddelbar nærhed ligger Schweimker Moor med en sjælden fugle og plantefauna. Floden Stederau løber gennem kommunen.

Inddeling 
I kommunen ligger ud over hovedbyen Lüder landsbyerne Langenbrügge, Reinstorf og Röhrsen samt bebyggelserne Neu Lüder og Waldhof.

Eksterne kilder/henvisninger 

 Byens side på Samtgemeindens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Montevideo (flertydig)

Montevideo er hovedstaden i Uruguay. Det er også:

 Montevideo Department, Uruguay
 Montevideo District, Peru
 Montevideo, Virginia, en by i USA
 Montevideo, Minnesota, en by i USA
 Montevideo skyscraper, i Rotterdam, Nederlandene
 Montevideo Maru, en japanske skib sunket i den anden verdenskrig
 Montevideo Konvention, en international traktat
 rue de Montevideo, en gade i den 16. arrondissement i Paris
 Montevideo Wanderers, en fodboldklub i Montevideo, Uruguay
Chappie

Chappie er en amerikansk science fiction film instrueret af Neill Blomkamp. Manuskriptet er skrevet af Blomkamp og Terri Tatchell, og er baseret på Blomkamp kortfilm Tetra Vaal fra 2004. Filmen havde premiere i New York den 4. marts 2015 og i de danske biografer den 5. marts 2015.

Handling 

I en nær fremtid holdes byens kriminelle i et jerngreb af politiets effektive robotter, kaldet for Scouts. Men de kriminelle har fundet en måde at kæmpe imod på. Da en beskadiget politirobot stjæles og re-bootes med et følelses – og bevidsthedsprogram, bliver han den første robot nogensinde, der kan tænke og føle. Hans navn er Chappie, og han er levende.

Medvirkende 
Sharlto Copley som Chappie	
Dev Patel som Deon	
Hugh Jackman som Vincent	
Ninja som Ninja	
Yo-Landi Visser som Yo-Landi	
Jose Pablo Cantillo som Yankie	
Sigourney Weaver som Michelle Bradley	
Brandon Auret som Hippo	
Johnny Selema som Pitbull	
Anderson Cooper som Sig selv

Referencer

Eksterne henvisninger 
 
 
 

Amerikanske film fra 2015
Science fiction-film fra USA
Engelsksprogede film
Værker om bevidsthed
Centerpartiets Ungdomsförbund

Centerpartiets ungdomsförbund (CUF) er en ungdomsorganisation som er knyttet til Centerpartiet i Sverige. Organisationen har sine rødder tilbage fra til 1917, men fik sit nuværende navn i 2004. Centerpartiets Ungdomsförbund er knyttet til Nordens Liberale og Radikale Ungdom, IFLRY og LYMEC.

Formand 
Formanden for Centerpartiets Ungdomsforbund hedder Caroline von Seth. Hun blev valgt som formand den 20. maj 2023 og efterfulgte Réka Tolnai. Generalsekretæren for organisationen hedder Linnea Andersson.

Eksterne henvisninger 

Politiske ungdomsorganisationer fra Sverige
Etableret i 1917
Grön Ungdom

Grön Ungdom (dansk: Grøn Ungdom) er en svensk politiske ungdomsorganisation for Miljöpartiet de Gröna. Organisationen blev grundlagt i 1986, og bygger ligesom dets moderparti på grøn ideologi. Ungdomsorganisationen er medlem af det europæiske samarbejde Federation of Young European Greens og internationalt Global Young Greens.

Externe henvisninger 
 Grön Ungdom

Politiske ungdomsorganisationer fra Sverige
Etableret i 1986
Federation of Young European Greens

Federation of Young European Greens (forkortet: FYEG) er en federation grundlagt i 1988 af ungdomsforbund fra europæiske lande både indenfor og udenfor EU. Det er det officielle ungdomsforbund til De Europæiske Grønne. Der er endnu ingen danske ungdomsorganisationer som er medlem i organisationen.

Eksterne henvisninger 
 Ungdomsforbundets officielle hjemmeside 

Politiske organisationer
Etableret i 1988
Battlefield Hardline

Battlefield Hardline er et First-Person-Shooter spil der udkom d. 17. marts 2015. Det handler om at være enten røver eller politi.

Spillet er udviklet af Digital Illusions og udgivet af Electronic Arts bedre kendt som EA.

Computerspil fra 2015
Trøim

Trøim, også kendt som Hemsedal sentrum, er en by og kommunecenter i Hemsedal kommune i Viken fylke i Norge. Byen har 774 indbyggere (2012), og heri findes blandt andet Hemsedal Kirke og flere hoteller. Byen har sit navn efter gården Trøim.

Se også 
 Hemsedal kommune

Hemsedal
Byer i Viken
Hemsedal Kirke

Hemsedal kirke (Hemsedal kyrkje) er en kirke i Trøim, Hemsedal kommune, Buskerud fylke.

Kirken er opført i træ i 1882, og den har 420 pladser.

Eksterne henvisninger 

 

Hemsedal
Kirker i Norge
Fylkesvei 231 (Buskerud)

Fylkesvei 231 er en fylkesvej mellem Ullsåk og Embrigtsgård i Hemsedal. Vejens længde er 18,4 km.

Veje i Hemsedal
Dina Meyer

Dina Meyer (født 22. december 1968) er en amerikansk tv- og filmskuespiller, som blandt andet har spillet Dizzy Flores i Starship Troopers og Allison Kerry i Saw-serien.

Udvalgt filmografi 
 Johnny Mnemonic (1995) – Jane
 Dragonheart (1996) – Kara
 Starship Troopers (1997) – Dizzy Flores
 Saw (2004) – Allison Kerry
 Saw II (2005) – Allison Kerry
 Saw III (2006) – Allison Kerry
 Saw IV (2007) – Allison Kerry

Tv-serier 
 Birds of Prey (14 afsnit, 2002–2003) – Barbara Gordon

Eksterne henvisninger 

 

Tv-skuespillere fra USA
Filmskuespillere fra USA
Skuespillere fra New York
Fylkesvej

En fylkesvej er en norsk vejtype, der administreres af fylkerne, der svarer til de tidligere danske amter.

Veje i Norge
Hygiejnebind

Hygiejnebind er brugt som beskyttelse, når kvinder har vaginale blødninger. Det vil typisk være fra menstruation, men kan også stamme fra fx abort eller operation.

Historie 
Igennem tiderne har kvinder brugt forskellige former for beskyttelse under menstruationsperioden. De første bind var strikkede eller hæklede, men det udviklede sig fra gamle klude og tekstiler til de bind, vi kender i dag. Fra 1930’erne til 1950’erne var hygiejnebind normalt lavet af gamle klude eller andre tekstiler, som man syede om, og når de var gennemblødte, blev de vasket og hængt til tørre, normalt under et lagen, så andre ikke kunne se dem. Sygeplejersker efter 2. verdenskrig brugte billigt bandager med savsmuld til at absorbere blodet. De var billige nok til at smide ud, og forgængeren til den slags bind vi har i dag.

Bindene idag 

Man kan også få dem både til nat og til dag. Natbind er ofte tykkere, større og længere, hvorimod dagbindet er ”normal” størrelse (så man ikke kan se dem i stramt tøj) og tyndere. Natbindet suger dog bedre. Nogle kvinder vælger at have natbind på hele menstruationsperioden, hvis de bløder kraftigt eller bare vil sikre sig, at de ikke bløder over.

Se også 
 Menstruationsbæger
 Tamponsyge

Eksterne henvisninger 

Hygiejneartikler
Trainsurfing

Trainsurfing er en ulovlig ekstremsport, der går ud på at kravle rundt ude på toget mens det kører. Det er en farlig hobby.  Mange mennesker dør hvert år af det. I Indien er det meget normalt at trainsurfe da deres toge er så proppede, men det er også der, at der sker flest ulykker. 
Der er en stor trainsurfe scene i Rusland hvor der også dør mange. Men i forhold til Indien hvor de gør det, fordi de bliver nødt til det, så gør de det for sjov i Rusland. Mange af dem der gør det, gør det for adrenalin kicket eller respekten. 
Der er mange forskellige måder at trainsurfe på. Nogle holder fast bag på, mens andre holder fast på siden af toget eller imellem to toge der er sat sammen. Det mest farlige er nok oppe på taget af toget da der er høj spændings ledninger. Kommer man for tæt på de ledninger, får man et voldsomt stød. 
Der er ikke så mange der trainsurfer i Danmark. Der har været 2 dødsulykker ind til videre. Den ene var en dreng ved navn Martin Harris. Han var på vej hjem fra en fodbold kamp med nogle af hans venner den 12 maj, 2007. Da de havde kørt et stop med lokalbanen besluttede han sig for at kravle op på taget af toget. Han ramte en viadukt, der løb over jernbanen.
Den anden ulykke var to kammerater der var kravlet op på et regionaltog i Kolding. Da den 17-årige drengs ven skulle tage et billede tog drengen fast i køreledningen. Han fik 25.000 volt gennem sig. Han faldt der efter ned fra toget. Han døde lidt senere på hospitalet.  
Der er også nogle, der freighttrain hopper hvilket betyder at hoppe på et godstog. Det er ikke for adrenalinkicket, men for at rejse. Det var meget normalt i gamle dage at hoppe på et godstog, hvis du for eksempel skulle til Tyskland. I dag er det en helt ny måde at rejse på. Men det er dog stadig ulovligt og ikke mindst farligt.

Transport
Ekstremsport
Stavangerrenæssance

Stavangerrenæssancen er navnet på den kulturelle opblomstring i Stavanger i første halvdel af 1600-tallet.

Baggrunden for stavangerrenæssancen var at man efter reformationen ikke havde fået ændret dekorationerne i kirkerne fra den tidligere katolske indretning. Men i begyndelsen af 1600-tallet var reformationen godt indført og man ville redekorere og bygge nye kirker i en mere "luthersk" stil.

Den første repræsentant for stavangerrenæssancen var den nordtyske maler Peter Reimers. Andre centrale kunstnere i perioden var maleren Gottfried Hendtzschel, Andrew Smith, Thomas og Lauritz Snekker. Stavangerrenæssancen repræsenterer en unik periode i norsk kirkekunst.

Litteratur 
 Froysaker, Tine (2003) Church Paintings of Gottfried Hendtzschel in Norway - Part I & II (Göteborg Universitet) 
 Gundhus, Grethe; "I Guds og Bevaringens navn Fortellingen om tre altertavler og et øksemord", Kulturminner – en ressurs i tiden.  Oslo 2005
 Kloster, Robert (1936) Stavangerrenessansen i Rogalands kirker (Stavanger Museum)
 Cristie, Sigrid (1982) Materi og skulptur 1536-1814 (Norges kunsthistorie, Volume 3) 
 Grevenor, Henrik (1928) Norsk malerkunst: under renessanse og barokk 1550-1700

Renæssance
Renæssance
Norges historie
Munster

Munster kan henvise til:

Steder

Australien 
 Munster, Western Australien, en forstad til Perth

Canada 
 Munster, Ontario, en bydel i Ottawa

Frankrig 
 Munster, Haut-Rhin, en by i Alsace, Frankrig
 Munster, Moselle, en landsby i Lorraine, Frankrig

Tyskland 
 Munster, Niedersachsen, en by Tyskland

Irland 
 Munster, Irland, sydlige provins i Ireland

Sydafrika 
 Munster, KwaZulu-Natal, en by på den sydlige kyst af Kwazulu Natal, Sydafrika

USA 
 Munster, Indiana
 Munster Township, Pennsylvania, en lokalitet i Cambria County

Andet 
 Munster ost - en ost fra Vosges i Frankrig

Se også 
 Münster
Timbuktu (flertydig)

Timbuktu kan henvise til:

 Steder
 Timbuktu - en by i Mali
 Timbuktu (region), en administrative enhed i Mali
 Timbuctoo, Californien
 Timbuctoo, New Jersey
 Timbuktu, Oregon
 Timbuktu (krater) - et krater på Mars
 Andet
 Timbuktu (musiker) - en svensk rapper
Peder Wøldike

Peder Wøldike henviser til:

 Peder Wøldike (1654-1725) — dansk præst
 Peder Wøldike (1692-1759) — dansk præst
 Peder Wøldike (skolemand) — dansk skolemand
 Peder Rosenstand Wøldike (1781—1850) — dansk præst
Peder Wøldike (skolemand)

Peder Wøldike (15. maj 1741 i København – 23. november 1811) var en dansk skolemand. Han var søn af Marcus Wøldike.

Efter privat forberedelse i hjemmet blev han student 1756 og begyndte at studere teologi, men ombyttede senere dette fag med filologi. 1763–77 var han hører ved Frue Latinskole.
I 1765 tog han magistergraden, og 1777 blev han uden ansøgning udnævnt til rektor ved Slagelse lærde skole, som den gang var sin opløsning nær.
I løbet af få år lykkedes det ham ved en strengt gennemført disciplin at hæve skolen til rang med de fortrinligste i landet.
Gentagne gange fik han både fra regeringen og fra universitetet hædrende vidnesbyrd som anerkendelse af den udmærkede dygtighed, hvormed han havde arbejdet skolen op.
Fra 1785 af nævnes han blandt de rektorer, hvis betænkning skulle indhentes af Kommissionen for de lærde Skolers Forbedring.
I 1788 fik han titel og rang som professor.

Hans grundige undervisning i de gamle sprog påskønnedes i høj grad af hans disciple, men især fremhæves indøvelsen af versekunsten, som han drev med stor forkærlighed, og hvorpå der den gang lagdes så ringe vægt i landets øvrige skoler.
Denne indøvelse, der også omfattede modersmålet, fik sin betydning for Jens Baggesen, Christian Hviid Bredahl og Jens Møller, der med taknemmelighed nævnte sig som hans disciple.

Han døde ugift 1811; den gang var skolen atter i stærk tilbagegang.
Hans få skoleprogrammer indeholder en Clavis til Epiktet.

Kilder

Eksterne henvisninger 
 
 Peder Wøldike - ahrenkiels.dk
 

Skolefolk fra Danmark
Titulære professorer fra Danmark
Filologer fra Danmark
Peder
Danskere i 1700-tallet
Danskere i 1800-tallet
Artikler fra 1. udgave af Dansk biografisk leksikon
Jeremias Wøldike (matematiker)

Jeremias Wøldike (10. august 1736 i København – 22. maj 1813 sammesteds) var en dansk professor i matematik. Han var søn af Marcus Wøldike.

Wøldike blev student 1753, skrev forskellige dissertationer, deriblandt en matematisk, og holdt som dekan ved Kommunitetet en matematisk forelæsning. I 1761 blev han magister og rejste derefter udenlands med stipendium. I 1766 blev han professor i matematik og filosofi ved Sorø Akademi og 1787 professor i matematik ved Universitetet.
Her synes han kun at have holdt rent elementære forelæsninger (efter Kästners bøger), og hans to universitetsprogrammer bringer intet nyt.

Kilder

Eksterne henvisninger 
 Jeremias Wøldike - ahrenkiels.dk

Matematikere fra Danmark
Ansatte ved Københavns Universitet
Jeremias 01
Danskere i 1700-tallet
Danskere i 1800-tallet
Personer fra København
Artikler fra 1. udgave af Dansk biografisk leksikon
Indre By (flertydig)

Indre By kan henvise til:

 Indre By (København) – bydel i København
 Indre By (Århus) – bydel i Aarhus
 Indre By (Flensborg) – bydel i Flensborg
 Indre By (EP) – ep af Xander

 Se også
 Indre Bykredsen – opstillingskreds i København
 Bykerne
 Gamle bykerne
 Midtby
 Bymidte
Martin Boos

Martin Boos (født 25. december 1762 i Huttenried i Allgäu, død 29. august 1825 i Sayn) var en romerskkatolsk teolog.

Efter at være blevet præsteviet, gennemgik Boos tunge religiøse kampe, men fandt til sidst hvile i "retfærdiggørelsen af troen". I 1795 blev han kapellan i Wiggensbach, hvor han fremkaldte en stor vækkelse, der greb om sig over hele Bayern og mødtes med en lignende fra protestantisk side. Fra romersk side rejste der sig en stærk modstand mod Boos og hans "Aftermysticismus", og 1797 blev han sat i klosterfængsel i Augsburg. Efter at have flakket om en tid blev han præst i Gallneukirchen ved Linz, men på grund af den stærke vækkelse, som han også her vakte, blev han fængslet og landsforvist. Han blev derefter professor i Düsseldorf og døde som præst i Sayn ved Koblenz.

Kilder 

 

Teologer fra Tyskland
Tyskere i 1700-tallet
Tyskere i 1800-tallet
Sumpkællingetand

Sumpkællingetand (Lotus pedunculatus), også skrevet Sump-Kællingetand, er en plante i ærteblomstfamilien. Karakteristisk i forhold de andre danske Lotus-arter er, at skærmene mest er 7-15-blomstrede, stænglen er hul og bægertænderne er hårede og tilbagebøjede før udspring.

I Danmark er arten almindelig i Jylland og findes hist og her i resten af landet. Underarten klitkællingetand (subsp. vestitus), der er tæt håret, er sjælden i klitlavninger og hedekær i Vestjylland.

Kilder og eksterne henvisninger 

Kællingetand
Gottlieb Paludan Architects

Gottlieb Paludan Architects er en dansk arkitektvirksomhed, der er specialiseret inden for infrastruktur, byggeri og landskab. Tegnestuen blev grundlagt i København i 1901 og ejes i dag af ingeniør- og designvirksomheden ÅF.

Gottlieb Paludan Architects løser projekter i Danmark, Norge, Sverige, Holland og Japan. Tegnestuen beskæftiger omkring 100 arkitekter, konstruktører og andre fagligheder på kontoret i København.

Udvalgte projekter 
 DR Byen, Segment 3 (2006)
 Ombygningen af Nørreport Station (2015)
 Odense Stibro (2015)
 Kastrup Koblingsstation (1999)
 Renoveringen af Københavns Hovedbanegård (2008)
 Funder Ådalsbro (2012)
 DSB's domicil (2013)
 Spidsbelastningscentral KLC2, Kastrup Lufthavn (2006)

Eksterne henvisninger 

 Gottlieb Paludan Architects

Arkitektvirksomheder i Danmark
Kollektivet

Kollektivet  er en dansk film fra 2016 instrueret af Thomas Vinterberg.

Handling 

I midt-70’erne, er drømmen om frihed og fællesskaber på sit højeste. I kollektivet kan man være frie og lykkelige sammen, man lever, fester og bor sammen, det er billedet på det perfekte liv, For parret Erik og Anna begynder kollektivet også som en drøm, sammen med deres datter Freja, etablerer de et kollektiv i Eriks store villa i Hellerup.

Medvirkende 
Ulrich Thomsen som Erik
Trine Dyrholm som Anna
Helene Reingaard Neumann som Emma
Lars Ranthe som Ole
Fares Fares som Allon
Magnus Millang som Steffen
Julie Agnete Vang som Mona
Martha Sofie Wallstrøm Hansen som Freja
Anne Gry Henningsen som Ditte
Sebastian Grønnegaard Milbrat som Vilads

Referencer

Eksterne henvisninger 

Danske film fra 2016
Dramafilm fra Danmark
Film fra Danmark (administrationskategori)
Film instrueret af Thomas Vinterberg